Minecraft Wiki:Projects/Greek translation/Ζόμπι

Το ζόμπι είναι ένα εχθρικό mob το οποίο μοιάζει αρκετά στον παίκτη. Ένα ζόμπι έχει ύψος 2 blocks, πλάτος 1 block και πάχος 0.25 blocks. Τα ζόμπι εμφανίζονται σε περιοχές με χαμηλό φωτισμό και επιτίθενται στον παίκτη περπατώντας προς αυτόν και ακουμπώντας τον. Τα ζόμπι αναφλέγονται κάτω από το φως του ηλίου, όπως και οι σκελετοί.

Τα χωριά δέχονται συνεχώς επιθέσεις από ζόμπι τη νύχτα, όμως το Iron Golem τα προστατεύει.

Εμφάνιση
Τα ζόμπι έχουν πράσινο δέρμα, άδειες κόγχες ματιών και τον ίδιο ρουχισμό με τον Παίκτη και τους ανθρώπους.

Χρήσεις
Όταν σκοτωθούν, τα ζόμπι αφήνουν πίσω τους 0 – 2 κομμάτια σάπιου κρέατος. Αυτό είναι φαγώσιμο, όμως συνεπάγεται πιθανότητα 80% τροφικού δηλητηριασμού. Το σάπιο κρέας μπορεί να χρησιμοποιηθεί με ασφάλεια για την περίθαλψη εξημερωμένων Λύκων δίχως ρίσκο να δηλητηριαστεί ο λύκος.

Πριν το Beta 1.8, τα ζόμπι άφηναν πίσω τους 0 – 2 φτερά.

Μετά το στιγμιότυπο 12w06a, τα ζόμπι ενίοτε αφήνουν πίσω τους σιδερένιες πανοπλίες, εργαλεία ή ράβδους (έως τώρα έχουν επιβεβαιωθεί μόνο κράνη, φτυάρια, σπαθιά και ράβδοι). Μετά το στιγμιότυπο 12w07a, υπάρχει μικρότερη πιθανότητα τα ζόμπι να αφήσουν πίσω αυτά τα σπάνια αντικείμενα. Τα ζόμπι θα αφήσουν πίσω αυτά τα σπάνια αντικείμενα μόνο όταν σκοτωθούν από τον παίκτη.

Συμπεριφορά


Τα ζόμπι βογγούν όταν τριγυρίζουν χωρίς σκοπό, όμως κελαρύζουν και γκρινιάζουν όταν επιτίθενται ή όταν πληγωθούν. Τα ζόμπι εμφανίζονται σε ομάδες των 2 – 6 και κυνηγούν τον παίκτη μόλις τον δουν. Πριν το στιγμιότυπο 12w03a τα ζόμπι δεν έκαναν καμία προσπάθεια να αποφύγουν γκρεμούς ή άλλα εμπόδια, και απλώς προσπαθούσαν να υπερπηδήσουν ο,τιδήποτε στο διάβα τους. Στο στιγμιότυπο 12w03a, η τεχνητή νοημοσύνη τους βελτιώθηκε, βοηθώντας τα να αποφύγουν κάποια εμπόδια. Αντίθετα με τους σκελετούς, τα ζόμπι δεν προσπαθούν να αποφύγουν χτυπήματα, και συνεχίζουν να κυνηγούν τον παίκτη ακόμα και υπό αντεπίθεση. Τα ζόμπι μπορούν μερικές φορές να καταφέρουν χτύπημα μέσα από μία κλειστή πόρτα, όπως φαίνεται στην εικόνα δεξιά. Αυτό γίνεται επειδή όταν καταλαμβάνουν το χώρο της πόρτας, το παιχνίδι θεωρεί ότι τα χτυπήματά τους διαπερνούν την πόρτα και φτάνουν σε ένα προσκείμενο block.

Την αυγή (όταν ο Ήλιος είναι τουλάχιστον 15 μοίρες πάνω από το έδαφος), τα ζόμπι παίρνουν φωτιά εάν εκτεθούν απευθείας στο φως του Ηλίου. Όμως, εάν ένα ζόμπι βρίσκεται μέσα σε νερό αυτή την ώρα, δε θα πάρει φωτιά, διότι το νερό θα σβήσει τις φλόγες. Εάν αυτό βγει έξω από το νερό και οι συνθήκες ανάφλεξης ισχύουν ακόμα, τότε θα αναφλεγούν ξανά. Έπειτα από το στιγμιότυπο 12w03a, τα ζόμπι και οι σκελετοί κάνουν κάποια προσπάθεια να προστατευθούν, κάτω από κοντινά δέντρα ή μέσα σε σπηλιές, ή μπαίνουν μέσα στο νερό, έτσι ώστε να μην καούν.

Τα ζόμπι προσπαθούν να ρίξουν ξύλινες πόρτες, όμως υπάρχει ένα glitch όπου προσπαθολυν να ρίξουν σιδερένιες πόρτες και δεν τα καταφέρνουν, εκτός και αν το επίπεδο δυσκολίας του παιχνιδιού είναι στο «δύσκολο». Όμως, εάν το παιχνίδι δεν είναι δύσκολο ή ειρηνικό, τότε το ζόμπι θα κτυπήσει την πόρτα, χωρίς να μπορεί να μπει μέσα. Αυτό συμπεριλαμβάνει τη λειτουργία παιχνιδιού “hardcore”. Τα ζόμπι θα επιτεθούν επίσης σε Χωρικούς εάν δουν κάποιον σε απόσταση 16 blocks από αυτά και θα προτιμήσουν χωρικούς παρά σκιά ή νερό στο φως της ημέρας.

Μάχη
Τα ζόμπι είναι οι ευκολότεροι εχθροί να αντιμετωπίσει κανείς και δεν αποτελούν ιδιαίτερη απειλή εκτός κι αν αντιμετωπιστούν σε μεγάλες ομάδες ή σε στενό χώρο. Ένας παίκτης που είναι σε αρκετά ψηλό έδαφος μπορεί να χτυπήσει ένα ζόμπι επαναλαμβανόμενα όσο αυτό πλησιάζει, πετώντας το μακριά κάθε φορά που αυτό πλησιάζει. Εάν ο παίκτης κυνηγάται από αρκετά ζόμπι, τότε είναι απαραίτητο να χτυπήσει καθένα εναλλασσόμενα έτσι ώστε να μην τον πλησιάσει κανένα ζόμπι. Εάν ένας παίκτης είναι σε ένα μικρό δωμάτιο με αρκετά ζόμπι και καμία έξοδο διαφυγής, προτείνεται η χρήση μίας τεχνικής άμυνας και χτυπημάτων. Αυτό σκοτώνει τα ζόμπι και, την ίδια στιγμή, μειώνει τη ζημιά που αυτά κάνουν.

Μετά από το Beta 1.9 Pre-release 5 τα ζόμπι, οι Γουρουνάνθρωποι Ζόμπι και οι Σκελετοί μπορούν να πάθουν ζημιά από ένα Splash Potion ανάρρωσης. Μία καλή μέθοδος που μπορεί να χρησιμοποιηθεί εναντίον επιτιθέμενων ορδών ζόμπι είναι να τα συμμαζέψετε σε μία ομάδα, και έπειτα να τους πετάξετε 3 ή 4 Splash potions ανάρρωσης. Όχι μόνο θα σκοτώσει τα ζόμπι, αλλά και θα γιατρέψει κοντινούς παίκτες. Εκτός και αν ο αριθμός των ζόμπι είναι πολύ μεγάλος, αυτή η μέθοδος μάλλον θα τα σκοτώσει όλα.

Ένας άλλος τρόπος για να αντιμετωπίσετε ζόμπι είναι να υποχωρήσετε σε sneak mode. Μιας και τα ζόμπι είναι πιο γρήγορα από τον παίκτη που κινείται έτσι, θα αρχίσουν να πλησιάζουν, και έτσι μπορούν να απωθηθούν με μία επίθεση τη στιγμή που θα είναι αρκετά κοντά. Επίσης, η χρήση του sneak mode μειώνει τον κίνδυνο πτώσης κατά την υποχώρηση.

Μία άλλη καλή μέθοδος για να σκοτώνετε είναι απλώς να «διαλύσετε το ποντίκι» πάνω στο ζόμπι. Εφ’όσον τα ζόμπι δεν μπορούν να κάνουν πολύ μεγάλη ζημιά πολύ γρήγορα, δεν μπορούν να αντισταθούν σε οποιοδήποτε σπαθί. Να ξέρετε, όμως, ότι ένα ξύλινο σπαθί κάνει τη λιγότερη ζημιά και σπάει γρηγορότερα, άρα αναβαθμίστε τον οπλισμό σας σε λίθινο σπαθί όσο γρηγορότερα γίνεται.

Αμυντικά μέτρα
Όπως και οι σκελετοί, τα ζόμπι είναι ευάλωτα στο φως της ημέρας, λάβα, φωτιά και επαφή με κάκτους. Οι επίγειοι πληθυσμοί ζόμπι μπορούν να ελεγχθούν εάν ο παίκτης κοιμάται τακτικά σε ένα κρεβάτι το σούρουπο, μιας και τα ζόμπι εμφανίζονται τη νύχτα εάν τους δοθεί η ευκαιρία.

Εάν ο παίκτης εγκλωβιστεί στην επιφάνεια έξω το σούρουπο, μπορεί να σκάψει ένα χαντάκι μοναδιαίου πλάτους, 3 blocks βαθύ, και να κλείσει το πάνω μέρος με ένα block. Μετά, πρέπει να περιμένει το πρωινό φως να κάψει τους απέθαντους για να βγει έξω.

Ο Παίκτης μπορεί επίσης να σκοτώσει ζόμπι και όλα τα εχθρικά mob χρησιμοποιώντας ένα τόξο εξ αποστάσεως, έτσι ώστε ο παίκτης να μην υποστεί επίθεση και σκοτωθεί.

Τα ζόμπι δε θα σπάσουν ποτέ ξύλινες πόρτες που θεωρούνται «ανοικτές». Εάν πόρτες τοποθετηθούν έτσι, ώστε να φαίνονται «κλειστές» ενώ στην πραγματικότητα είναι «ανοιχτές», ένα ζόμπι δε θα προσπαθήσει να τις σπάσει.

Ιστορία
Τα ζόμπι ήταν το πρώτο και γρηγορότερο mob στο Survival Test στο παιχνίδι έως ότου προστέθηκαν οι αράχνες, και μπορούσαν να τρέξουν τόσο γρήγορα όσο και ο παίκτης. Ενίοτε εμφανιζόντουσαν με πανοπλίες, όμως αυτό δεν ενείχε καμία προστασία. Όταν σκοτώνονταν, τα ζόμπι έδιναν 80 πόντους το καθένα στον παίκτη.

Η πανοπλία των ζόμπι βελτιώθηκε στο Indev. Από το Indev μέχρι και το Beta 1.7.3, τα ζόμπι άφηναν πίσω τους 0 -2 φτερά όταν πέθαιναν. Πριν την ύπαρξη κοτών στο Minecraft, ο Notch εξομολογήθηκε πως έκανε τα ζόμπι να αφήνουν φτερά γιατί δεν είχε ιδέα τι θα έπρεπε να αφήνουν πίσω όταν σκοτώνονταν.

Έπειτα από την κυκλοφορία του 12w03a, η τεχνητή νοημοσύνη των ζόμπι βελτιώθηκε, δίνοντάς τους μία πολύ καλύτερη αίσθηση προσανατολισμού όταν κυνηγούσαν τον παίκτη, επιτρέποντάς τους να βρουν το δρόμο ανάμεσα σε εμπόδια, και ακόμα και μέσα σε μικρούς λαβυρίνθους, για να φτάσουν στον παίκτη. Τους δόθηκε επίσης η ικανότητα να «βλέπουν» μέσα από παράθυρα, καθιστώντας τα το πρώτο mob που μπορούσε να κάνει συνειδητή χρήση αυτής της πρακτικής, μη λαμβάνοντας υπ’όψιν τις αράχνες, οι οποίες μπορούν να δουν μέσα από όλα τα blocks.

Ορίστε ένα βίντεο που δείχνει κάποιες από τις αλλαγές στην Τεχνητή Νοημοσύνη.

Έπειτα από την κυκλοφορία του 12w04a, η Τεχνητή Νοημοσύνη των ζόμπι βελτιώθηκε, έτσι ώστε αυτά να μπορούν να ανταπεξέλθουν με την ανάφλεξή τους στο φως του ηλίου. Εάν ένα ζόμπι εκτεθεί στο φως του ηλίου και πάρει φωτιά, θα αναζητήσει νερό για να σβήσει τις φλόγες.

Έπειτα από την κυκλοφορία του 12w06a, τα ζόμπι κυνηγούν και επιτίθενται στους χωρικούς, σπάνε ξύλινες πόρτες στο «Δύσκολο» επίπεδο δυσκολίας, και ενίοτε αφήνουν πίσω σίδηρο ή σιδερένια κράνη, σπαθιά και εργαλεία. Κάποιες φορές τα ζόμπι προτιμούν να επιτίθενται στους χωρικούς παρά στον παίκτη, και πάντα επιλέγουν το συντομότερο δρόμο για το στόχο, ακόμα και αν υπάρχει πόρτα στη μέση.

Στην Έκδοση Τσέπης Alpha 0.2.0, προστέθηκαν Πρόβατα και ζόμπι, κάνοντάς τα τα πρώτα mobs στην ΕΤ.

Προβλήματα

 * Τα ζόμπι θα σταθούν στο φως της μέρας εάν βρέχει. Αυτό το bug φαίνεται ότι τα «τρομάζει», τα κάνει να νομίσουν ότι θα πάρουν φωτιά, παρ’ότι η βροχή θα έσβηνε τις φλόγες.
 * Στην Έκδοση Τσέπης Alpha 2.0, κάποια ζόμπι δε θα πάρουν φωτιά στο φως του ήλιου.
 * Στην έκδοση τσέπης τα ζόμπι μπορούν να επιτεθούν στον παίκτη μέσω πορτών εάν ο παίκτης στέκεται ακριβώς μπροστά από μια πόρτα και δεν μπορεί να κινηθεί παραπέρα. Αυτό επίσης συνεπάγεται ότι ο παίκτης μπορεί να επιτεθεί στο ζόμπι με τον ίδιο τρόπο.
 * Τα ζόμπι δεν μπορούν να κάνουν ζημιά στον παίκτη εάν και οι δύο είναι μέσα στο νερό, και ο παίκτης είναι εντελώς βυθισμένος.

Αξιοπερίεργα

 * Εάν ένα ζόμπι είναι μέσα στο νερό, δε θα πάρει φωτιά, ασχλετως του επιπέδου φωτός. Όμως, τη στιγμή που θα βγει από το νερό και θα επανεκτεθεί στο φως του ηλίου, θα αναφλεγεί.
 * Τα ζόμπι έχουν παρατηρηθεί να εμφανίζονται μέσα σε κάποιες σπηλιές όσο το Overworld δημιουργείται.
 * Επειδή οι διαστάσεις του ζόμπι είναι ακριβώς ίδιες με αυτές του παίκτη, το skin του μπορεί να χρησιμοποιηθεί για τον παίκτη, και το αντίστροφο.
 * Ο Γίγαντας είναι μία αχρησιμοποίητη παραλλαγή του ζόμπι το οποίο εμφανίζεται μόμο με τη βοήθεια ενός τρίτου προγράμματος. Η συμπεριφορά του είναι ακριβώς ίδια με των ζόμπι, μόνο που έχει 50 καρδιές ζωής, κάνει 8,5 καρδιές ζημιά ανά χτύπημα, και είναι άτρωτο εκτός και αν είστε ακριβώς από κάτω του.
 * Μετά από το Beta 1.9 pre 5, ένα splash potion αντίστασης στη φωτιά μπορεί να χρησιμοποιηθεί για να αποτρέψει τα ζόμπι από το να καούν στον ήλιο.
 * Ένα ζόμπι που χτυπάται από ένα splash potion ζημιάς θα κερδίσει υγεία, ενώ όταν χτυπηθεί από ένα splash potion ανάρρωσης θα χάσει ζωή. Τα ζόμπι δεν επηρεάζονται από potions of regeneration ή poison.
 * Τα ζόμπι μπορούν εύκολα να ανιχνευθούν μέσω του συνεχούς τους κελαρύσματος και γρυλίσματος μέσα από τοίχους και blocks.
 * Η πανοπλία των ζόμπι δεν εξαντλείται, αντίθετα με την πανοπλία του παίκτη. Δύο πόντοι ( πανοπλίας συνεπάγεται 8% προστασία από τις περισσότερες πηγές. Αυτό θα πει ότι πρέπει να κάνετε ζημιά  για να σκοτώσετε ένα ζόμπι. Όταν πέσει από ένα ύψος 23 blocks, χρειάζονται 2 χτυπήματα για να σκοτώσετε ένα ζόμπι χωρίς να έχετε όπλο. Το πρώτο χτύπημα διαλύει την πανοπλία και το δεύτερο το σκοτώνει. Δεν υπάρχει μέθοδος για να σκοτώσετε ένα ζόμπι που έχει πέσει από ύψωμα με ένα μόνο χτύπημα (χωρίς όπλο).
 * Στο στιγμιότυπο 12w04a, όταν δημιουργείτε ζόμπι από αυγό πάνω σε Soul Sand, αυτό δε θα πάρει φωτιά.
 * Όταν σκοτωθεί μία βροχερή μέρα, ένα ζόμπι μπορεί να συρίσει, επειδή μπορεί να πάρει φωτιά και αυτή να σβήσει αμέσως.
 * Τα ζόμπι μπορούν να σπάσουν πόρτες (από το στιγμιότυπο 12w06a και μετά), όμως δεν μπορούν να σπάσουν καταπακτές.
 * Στο στιγμιότυπο 12w07b, η «ορδή» από ζόμπι που εμφανίζεται για να επιτεθεί σε χωριά το κάνει ανεξαρτήτως επιπέδου φωτός.
 * Τη μέρα στην Έκδοση Τσέπης, τα ζόμπι δεν παίρνουν φωτιά. Υφίστανται ζημιά σαν να χτυπούνταν από τον παίκτη.
 * Τη μέρα στην Έκδοση Τσέπης, τα ζόμπι ενίοτε κρύβονται στη σκιά κάτω από μεγάλες λίθινες αψίδες για να μην πεθάνουν.
 * Τα ζόμπι δεν μπορούν να σπάσουν πόρτες που είναι ανοικτές, άρα μπορείτε να διατάξετε τις πόρτες σας έτσι ώστε όταν είναι «κλειστές» να είναι στην πραγματικότητα ανοικτές και όταν είναι «ανοικτές» να φαίνονται κλειστές, και τα ζόμπι δε θα μπορούν να εισβάλουν στο σπίτι σας.

Δείτε επίσης

 * Γουρουνάνθρωπος ζόμπι
 * Γίγαντας
 * Σάπιο κρέας
 * Σκελετός
 * Πανοπλία
 * Εργαλεία